cyanic-selkie/wikianc huggingface dataset:
Վալենտին Գլուշկո
«Էներգիա» Գիտա-արտադրական ընկերության ղեկավար
Վալենտին Գլուշկոն ի սկզբանե դեմ է եղել ամերիկյան «Սփեյս շաթլ» համակարգի տիպի բազմակի օգտագործման տիեզերական համակարգ ստեղծելու որոշմանը, սակայն այն կայացվել էր զինվորականների ուժգին ճնշման ներքո։ Նախագծման աշխատանքների ընթացքում Գլուշկոն երաշխավորել է, որ համակարգի խորհրդային տարբերակում նոր «Էներգիա» կրող հրթիռը (35700 кН մեկնարկային քարշով) կդառնա «Բուրան» տիեզերանավը ուղեծիր դուրս բերելու միջոց, ընդ որում, որպես երկու պինդ վառելիքի ուժեղացուցիչների նմանօրինակներ հանդես եկան РД-170 շարժիչներով չորս մեկնարկային արագացուցիչները, որոնք միասին կազմում էին հրթիռի 1-ին աստիճանը, իսկ արտաքին վառելիքի բաքի նմանօրինակը՝ դրա 2-րդ աստիճանն է՝ հագեցած չորս РД-0120 թթվածնա-ջրածնային հեղուկ հրթիռային շարժիչներով (ստեղծվել է «Քիմավտոմատիկա» կոնստրուկտորական բյուրոյում՝ գլխավոր կոնստրուկտոր Ալեքսանդր Կոնոպատովի ղեկավարությամբ)  ։ РД -170 թթվածնա-կերոսինային շարժիչը, որի ստեղծման գաղափարը պատկանում է Գլուշկոյին, իսկ  մշակումն իրականացվել է «Էներգոմաշ» կոնստրուկտորական բյուրոյի գլխավոր կոնստրուկտոր Վիտալի Ռադովսկու անմիջական հսկողության ներքո դարձավ  աշխարհի ամենահզոր հրթիռային շարժիչը, որն ուներ 7260 кН քարշ երկրի վրա և 7900 кН վակուում տարածքում ։
Գլուշկոն ակնկալել է, որ կստեղծվի երեք կրող հրթիռներից բաղկացած ընտանիք, միանման մեկնարկային արագացուցիչներով և միասնական 2-րդ աստիճանով՝ «Ամպրոպ»-ը (երկու արագացուցիչով), «Էներգիա»-ն (չորսով) և «Վուլկան»-ը (ութով), սակայն միջոցներ չեն գտնվել «Ամպրոպ» և «Վուլկան» կրող հրթիռների վրա աշխատանքները ֆինանսավորելու համար։ «Էներգիա» կրող հրթիռի ուրվագծային նախագծումն ավարտվել է 1976 թվականի դեկտեմբերին, իսկ 1977 թվականի նոյեմբերին ընդունվել է ԽՍՀՄ Նախարարների խորհրդի որոշումը «Էներգիա» գերծանր հրթիռի և «Բուրան» տիեզերանավի ստեղծման մասին ։
1977 թվականի հունիսին Գլուշկոն հրաժարական է տվել «Էներգիա» ԳԱՄ-ի տնօրենի պաշտոնից, բայց մինչև իր կյանքի վերջը շարունակել է ղեկավարել միավորումը որպես գլխավոր կոնստրուկտոր։ 1974-1989 թվականներին լինելով Գլխավոր կոնստրուկտորների խորհրդի նախագահը, իրականացրել է երկրի հրթիռային և տիեզերական արդյունաբերության ձեռնարկությունների և կազմակերպությունների աշխատանքների տեխնիկական կառավարումը և համակարգումը այն նախագծերի գծով, որոնց իրականացման գործում առաջատար դեր է խաղացել «Էներգիա» ԳԱՄ-ն։ Ղեկավարել է «Սոյուզ» կառավարվող տիեզերանավի, «Պրոգրես» բեռնատար տիեզերանավի, «Սալյուտ» ուղեծրային կայանների, «Միր» ուղեծրային համալիրի և «Էներգիա-Բուրան» բազմակի օգտագործման տրանսպորտային և տիեզերական համակարգի ստեղծման աշխատանքները ։
1987 թվականի մայիսի 15-ին հաջողությամբ իրականացվել է «Էներգիա» կրող հրթիռի արձակումը, որի 1-ին աստիճանում տեղադրված է եղել РД-170 հեղուկ հրթիռային շարժիչը։ 1988 թվականի նոյեմբերի 15-ին «Բուրան» տիեզերանավը կատարել է իր առաջին (և միակ) տիեզերական թռիչքը, որը ուղեծիր է դուրս բերվել «Էներգիա» կրող հրթիռով ։
Վալենտին Գլուշկոն եղել է ԽՍՀՄ Գերագույն խորհրդի ազգությունների խորհրդի 7-ից 11-րդ գումարումների պատգամավոր Կալմիկական ԻԽՍՀ-ից, ԽՄԿԿ Կենտկոմի անդամ (1976-1989), Օդագնացության միջազգային ակադեմիայի իսկական անդամ (1976)։
Մի քանի տասնամյակ Վալենտին Գլուշկոն ղեկավարել է ԽՍՀՄ ԳԱ նախագահությանը կից «Հեղուկ հրթիռային վառելիքի» խնդիրների գծով գիտական խորհուրդը ։ Համակարգել է գիտական կազմակերպությունների աշխատանքը հրթիռային վառելիքի բնութագրերի ուսումնասիրության բնագավառում, որի արդյունքում 1956-1982 թվականներին լույս է ընծայել 40 հատոր տեղեկատվական հրապարակումներ՝ այդ վառելանյութերում օգտագործվող տարբեր նյութերի հատկությունների մասին տեղեկատվություններով ։
Վալենտին Գլուշկոն մահացել է 1989 թվականի հունվարի 10-ին, 81 տարեկան հասակում, ուղեղային զարկերակների աթերոսկլերոզից ։ Թաղված է Մոսկվայի Նովոդևիչյան գերեզմանատանը ։
Ընտանիք
Վալենտին Գլուշկոյի հայրը՝ Պյոտր Լեոնտևիչ Գլուշկոն, եղել է բատրակի որդի, որը, սակայն, բարձրագույն կրթություն է ստացել, մայրը եղել է Մատրոնա Սեմեոնովնան։ Ամուսիններն ունեցել են երեք երեխա, դուստրը՝ Գալինան (ծնված 1907 թվականին) և որդիները՝ Վալենտինը (ծնված 1908 թվականին) ու Արկադին (ծնված 1915 թվականին) ։
Վալենտին Գլուշկոյի առաջին ամուսնությունը՝ Սուսաննա Միխայլովնա Գեորգիևսկայայի հետ (ով հետագայում դարձել է մանկագիր) երկար չի տևել։ Երկրորդ կնոջից՝ Թամարա Սարկիսովայից (այս ամուսնությունը պաշտոնապես գրանցված չի եղել), Գլուշկոն 1938 թվականին ունեցել է դուստր՝ Եվգենիան, Գլուշկոյի բանտից ազատվելուց հետո նրա հարաբերությունները Թամարա Սարկիսովայի հետ չի վերականգնվել։ Վերադառնալով Գերմանիա գործուղումից՝ Գլուշկոն ամուսնացել է անգլերենի ուսուցչուհի Մագդա Մակսովնա Գլուշկոյի հետ (երկար տարիներ՝ սկսած 1960-ականներից, նա եղել է Մոսկվայի պետական համալսարանի մեխանիկայի և մաթեմատիկայի ֆակուլտետի անգլերենի ամբիոնի վարիչ, 1980 թվականից՝ բանասիրական գիտությունների դոկտոր ), նրանք ունեցել են երկու երեխա, դուստրը՝ Ելենան (ծնված 1948 թվականին) և որդին՝ Յուրին (ծնված 1952 թվականին)։ 1959 թվականին ծանոթացել է ՓԿԲ-456-ի աշխատակցուհի Լիդիա Դմիտրիևնա Պյորիշկովային, 1972 թվականին նրանք որդի են ունեցել՝ Ալեքսանդրը, ով հետագայում պատմաբան է դարձել ։ Ի պատիվ Լիդիա Դմիտրիևնայի՝ Վալենտին Պետրովիչը Վեներայի խառնարաններից մեկը կոչել է նրա անվամբ՝ «Լիդա» ։
Անձնական որակներ
Ինչպես իր հուշերում նշել է Բորիս Չերտոկը, Վալենտին Գլուշկոն առանձնացել է բարձր տեխնիկական հմտությամբ, լայն խորագիտակությամբ, ընդհանուր կրթվածությամբ և ընթացիկ խնդիրներն ու հիմնական առաջադրանքներն արագ բացահայտելու ունակությամբ, չնայած երբեմն նա չափազանց խոհեմություն է ցուցաբերել իր ենթակաների և գործընկերների նկատմամբ։ Ցանկացած ներքին հարաբերություններում կարողացել է զուսպ տեսք պահպանել, եղել է բարետես ու անթերի հագնված։
Գլուշկոն (ի տարբերություն տաքարյուն Կորոլյովի) երբեք չի բղավել իր ենթակաների վրա։ Աշխատանքում առաջնորդվել է՝ «եթե ամեն մեկն իր գործը լավ կատարի, ընդհանուր գործն էլ լավ կլինի» սկզբունքով։
Պարգևներ և մրցանակներ
1. ԽՍՀՄ Գերագույն խորհրդի նախագահության 1956 թվականի ապրիլի 20-ի թիվ 235/13 «հույժ գաղտնի» հրամանագիրը «հեռահար բալիստիկ հրթիռների ստեղծման գործում ունեցած վաստակի համար» ,
Գլուշկոն եղել է Կալուգա (1975), Օդեսա (1975), Կորոլյով և Խիմկի (1979), Բայկոնուր (1983), Կազան (1987), Պրիմորսկ և Էլիստա (1988) քաղաքների պատվավոր քաղաքացի ։
Կինեմատոգրաֆիայում
«Գլխավորը» ֆիլմում Գլուշկոյի դերը կատարում է դերասան Բորիս Շչերբակովը։
Հրապարակումներ
Գլուշկոն ավելի քան 400 գիտական աշխատությունների, հոդվածների և գյուտերի հեղինակ է։ Նրա ստեղծագործություններից մի քանիսը թվարկված են ստորև․
Ծանոթագրություններ
Կատեգորիա:Սոցիալիստական աշխատանքի հերոսներ Կատեգորիա:Լենինյան մրցանակի դափնեկիրներ Կատեգորիա:Լենինի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՍՀՄ ԳԱ իսկական անդամներ Կատեգորիա:Նովոդևիչյան գերեզմանատանը թաղվածներ Կատեգորիա:Խորհրդային գրողներ Կատեգորիա:Խորհրդային ճարտարագետներ Կատեգորիա:Խորհրդային ֆիզիկոսներ Կատեգորիա:ԽՍՀՄ քաղաքական գործիչներ
(6021) 1991 TM
(6021) , աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 1-ին Ռոբերտ ՄաքՆոտի կողմից Սայդինգ Սփրինգում ։
Միջին հեռավորությունը Արեգակից կազմում է 2,415269 ա. մ., առավելագույնը մոտենում է 2,0932 ա. մ. հեռավորության վրա և հեռանում 2,7374 ա. մ. ։ Արեգակի շուրջ մեկ ամբողջական պտույտ է կատարում 1371,03 երկրային օրվա ընթացքում, իր ուղեծրով շարժվելով միջինում 0,262577 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,8° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ռոբերտ ՄաքՆոտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռոզմարիի երեխան (ֆիլմ)
Ռոզմարիի երեխան (Rosemary's Baby), Ռոման Պոլանսկու ամերիկյան հոգեբանական թրիլեր՝ նկարահանված 1968 թվականին Այրա Լևինի համանուն վեպի հիման վրա։ «Բնակարանային եռերգության» երկրորդ մասը բաղկացած է «Նողկանք», «Ռոզմարիի երեխան» և «Վարձակալ» ֆիլմերից։ Գլխավոր դերերը կատարել են Միա Ֆերրոուն և Ջոն Կասավետիսը։
Ռութ Գորդոնը «Օսկար» մրցանակի է արժանացել որպես երկրորդ պլանի լավագույն դերասանուհի։ Ֆիլմը արժանացել է նաև 8 տարբեր մրցանակների։ Այս ֆիլմը Ռոման Պոլանսկու Հոլլիվուդում նկարած ֆիլմն է և նրա գրական ստեղծագործություն էկրանավորելու առաջին փորձը։ AFI վարկածով 100 տարվա կտրվածքով 100 ամենասուր սյուժեներով ֆիլմերի ցանկում զբաղեցնում է 9-րդ տեղը ։ 2014 թվականի դեկտեմբերին ընդգրկվել է ԱՄՆ-ի Ազգային ֆիլմերի պահոցում՝ ունենալով մշակութային, պատմական կամ գեղագիտական նշանակություն։
Սյուժեն
Երիտասարդ զույգ Ռոզմարի (Միա Ֆերրոու) և Գայ Վիդհաուսները երեխա չունեին։ Նրանք տեղափոխվում են Բրեմֆորդ (Նյույ-Յորք) և դառնում են տարեց զույգ Մինի և Ռոման Քաստևետների հարևանները։ Նրանց բնակարանները միացված էր իրար։ Ռոզմարիի ամուսինը անհաջողակ դերասան էր և աշխատում էր ռադիոյում և հեռուստատեսությունում։ Ռոզմարին ծանոթանում է հարևանների խորթ աղջկա՝ Թերրիի հետ։ Սակայն շուտով Թերրին դուրս է նետվում պատուհանից։
Որոշ ժամանակ անց Քաստևետները ընթրիքի են հրավիրում երիտասարդ զույգին, որի ընթացքում վատ են արտահայտվում Հռոմի պապ Պողոս VI Նյույ-Յորք կատարած այցի մասին։ Ռոմանը առաջարկում է իր օգնությունը Գային դերասանական գործում։ Զույգը ուզում էր երեխա ունենալ և հույսը դնում է իդեալական օրերի վրա։ Հենց այդ օրը Միննին հարևաններին շոկոլադե թխվածք է բերում, որը Ռոզմարիին կասկածելի է թվում իր տարօրինակ համի պատճառով, և նա, առանց մինչև վերջ ուտելու, նետում է թխվածքն ու իրեն վատ է զգում։ Նա քնում է և տարօրինակ տեսիլք է տեսնում։ Իբր Գայի հետ լողում է զբոսանավով։ Գայը վերափոխվում է հրեշի և բռնաբարում նրան։ Առավոտյան Ռոզմարին իր թիկունքին տեսնում է հրեշի եղունգների հետքերը։
Մի քանի օր անց նա իմանում է, որ հղի է և պետք է ծննդաբերի 1966 թվականի հունիսի 28-ին (6/66)։ Իր ընկերուհի Էլիսի (Էմալին Հենրի) խորհրդով նա ցանկանում է հետազոտվել բժիշկ Հիլլի մոտ, սակայն Միննին պնդում է, որ այցելի բժիշկ Սապիրսթայնին(Ռալֆ Բելլամի)։ Կինը սկսում էր քաշը կորցնել քաշ հավաքելու փոխարեն։ Բացի դանից նրան տանջում էր մշտական ցավը, նա սկսում է սիրել հում միսը, իսկ վիտամինների փոխարեն բժիշկը առաջարկում է ուտել Միննի պատրաստած արգանակները։
Ռոզմարին սկսում է ուսումնասիրել սատանիզմի և տարբեր ծեսերի մասին գրքեր, նա սկսում է կասկածել, որ իր հարևանները, նրանց բոլոր ընկերները այդ թվում և բժիշկ Սապիրսթայնը սատանիստական պաշտամունքի մասնակիցներ են, որոնք պլաններ են կազմում իր դեռ չծնված երեխայի վերաբերյալ և որ իր ամուսինը նրանց համախոհն է։ Ծննդաբերությունից մի քանի օր առաջ Ռոզմարին հավաքում է իրերը, գումար է վերցնում և ուղևորվում ծանոթ բժիշկ Հիլլի մոտ։ Նա հայտնում է սատանիստների պայմանավորվածության մասին իր կասկածները։ Ռոզմարին խնդրում է բժշկին իրեն տեղավորել հիվանդանոցում։ Բժիշկը համաձայնվում է և խնդրում է նրան պառկել և հանգստանալ։ Երբ Ռոզմարին արթնանում է, պարզվում է, որ Հիլլը կապ է հաստատել Գայի հետ և նա բժիշկ Սապիրսթայնի հետ Ռոզմարիին տեղափոխում են տուն և նրան հանգստացնող են տալիս։ Արթնանալուց հետո Ռոզմարին իմանում է, որ մահացած երեխա է լույս աշխարհ բերել։ Բայց ամուսինը հանգստացնում է նրանով, որ ինքը հաջողության է հասել դերասանական կարիերայում և կարող է նկարահանվել խոշոր կինոընկերություններում՝ վաստակելով խոշոր գումարներ։ Ավելի ուշ Ռոզմարին հարևանների սենյակից երեխայի լացի ձայն է լսում և հասկանում, որ իր կասկածները ճիշտ էին։ Նա վերցնում է դանակը, գտնում է հարևանների սենյակը տանող մուտքը պահարանի մեջ բացում դուռը։ Այնտեղ նա տեսնում է իր ամուսնուն, բժիշկ Սապիրսթայնին, Միննիին և Ռոմանին, նաև շատ տարբեր ազգության և ռասայի անծանոթ մարդկանց։ Նրանք տոնում են երեխայի ծնունդը որը պարկած էր շրջված խաչելությամբ սև օրորուցում։ Ռոզմարին դողալով նայում է երեխային (ֆիլմում երեխային ցույց չեն տալիս, բայց մատնանշում են, որ շատ է նման հորը)։ Ռոզմարին սկզբում սարսափում է, փորձում է հակառակվել, բայց մայրական բնազդը ավելի ուժեղ է, և նա մնում է իր երեխայի մոտ։ Ֆիլմիր վերջում Ռոզմարին օրորում է երեխայի օրորոցը և անկեղծորեն ժպտում նրան։
Նկարահանումներից առաջ
Պոլանսկին նախատեսել էր գլխավոր դերերի համար Թյուսդեյ Ուելդին (Ռոզմարի) և Ռոբերտ Ռեդֆորդին (Գայ)։ Սակայն «Paramount Pictures»-ը պնդեց այլ թեկնածություների համար։ Գայ դերի համար առաջարկվել է նաև  Ջեք Նիքոլսոնի թեկնածությունը։ Վեպի էկրանավորման իրավունքը պատկանում էր Ուիլյամ Կասլին, սակայն «Paramount Pictures» ընկերությունը նրա առաջ պայման դրեց, որ նա չլինի ֆիլմի ռեժիսորը, որովհետև նա հայտնի էր իր սակավաբյուջե ֆիլմերով։ Սակայն նա ֆիլմում խաղում է հեռախոսախցիկի մոտ կանգնած տղամարդու դերը։
Նկարահանումներ
Ռոման Պոլանսկին, նկարահանելով ֆիլմը, փորձել է հետևել վեպի ամենափոքր դետալներին։ Ասում են, որ մի անգամ նա նույնիսկ հարցրել է Այր Լեվինին, թե «The New Yorker» ամսագրի որ համարում է Գայ Վուդհաուսը տեսել այն վերնաշապիկը, որն ուզում էր գնել։ Ինչպես հետո պարզեցին Պալանսկու շրջապատի մարդիկ ռեժիսորի այդչափ մանրախնդրությունը նրա համար էր, որ «Ռոզմարիի երեխան» նրա համար առաջին գրքի ֆիլմ էկրանավորումն էր։
Խոսակցություն կա, որ Անտոն Լավեյը `Սատանայի եկեղեցու հիմնադիրը և քահանայապետը, նկարահանման ժամանակ եղել է Ռոման Պոլանսկու տեխնիկական խորհրդականը։ Բայց դա չի հաստատվել։ «Ռոզմարիի երեխան» պրոդյուսերների, Ուիլյամ Քասլի և Ջին Գուտովսկու ՝ Ռոման Պոլանսկու մտերիմ ընկերոջ խոսքով ՝ ոչ մի «տեխնիկական խորհրդատու» չի եղել, քանի որ ֆիլմն ամբողջությամբ նկարահանվել է Այրա Լեվինի վեպի հիման վրա ։ Այդ մասին վկայում էին նկարահանման բոլոր մասնակիցները։ Ավելին Պոլանսկին և Լավեյը երբեք ծանոթ չեն եղել։ Ինչ վերաբերում է «Հրեշ»-ին  ապա, ըստ Միա Ֆերրոուի հոր, նրա դերը խաղացել է  անհայտ երիտասարդ պարողը։ «Հրեշ»-ի  կոստյումը գնվել էր 1971 թվականին «Studio One»-ից՝  «Սատանայի ապաստան»-ը (Asylum of Satan) փոքրաբյուջետային ֆիլմի նկարահանումների համար։ Այս ֆիլմի տեխնիկական խորհրդատու Մայքլ Աքվինոն պնդում է, որ այդ կոստյումը չափերով ոչ մի կերպ չէր լինում Լավեյին։
«Դակոտա»
Ջոն Լենոնը մի քանի տարի ապրել է Մանհեթենի «Դակոտա» տանը, որտեղ տեղի են ունեցել "Ռոզմարիի երեխան" ֆիլմի նկարահանումները, այնտեղ էլ Լենոնը սպանվել է 1980 թվականին։ Ֆիլմում տունը կոչվում է ոչ թե «Դակոտա» այլ Բրեմֆորդ։ Այդ տանն է ապրել նաև դերասանուհի Լորան Բեքոլլը։ Նա հաճախ էր դուրս գալիս դիտելու ֆիլմի նկարահանման ընթացքը։
Ժառանգություն
Ֆիլմի սցենարը գրված էր Քենեթ Անդերսոնի գրքի հիման վար ։ Ֆիլմի էկրանավորումից մի տարի անց Ռառլզ Մենսոնի հետնորդների կողմից, որոնք իրենց անվանում էին Helter Skelter (Բիթլսի երգերից մեկի անունով), սպանվում է Ռոման Պալանսկիի հղի կինը՝ Շերոն Թեյթը։ 1976 թվականին իրական ֆիլմի մոնտաժող՝ Սեմ Օ'Սթինի կողմից նկարահանվեց նոր նախագիծ՝ «Տեսեք ինչ պատահեց Ռոզմարիի երեխայի հետ»։
NBC ալիքը վերանկարահանեց «Ռոզմարիի երեխան» ֆիլմը, վերածելով մինի սերիալի։ Սերիալի ռեժիսորն էր Ագնեշկա Հոլլանդը, սցենարը՝ Ռոման Պոլանսկին, Ռայանա Կոմբան և Սքոթ Էբբան։ Գործադիր պրոդյուսերը  ինքը ՝ Ռոման Պոլանսկին էր նա նաև հանդես է եկել որպես խորհրդատու։ Ռոզմարիի դերը խաղում էր «Ավատար» ֆիլմի աստղ Զոյի Սալդանան, իսկ Գայ Վուդհաուսի դերը խաղում էր՝ Պատրիկ Ադասը։ Ջեյսոն Այզեքսը խաղում էր՝ Ռոման Քասթեվետի դերը, իսկ Կառոլ Բուգեն նրա կնոջ Մինի Քասթեվետի դերը։ Նկարահանումները սկսվել են Փարիզում 2014 թվականի փետրվարին, ֆիլմի գործողությունը նույնպես տեղափոխվել է Փարիզ, իսկ տան անվանումը փոխվել է «Հիմերա» - ով։
Արտաքին հղումներ
Կատեգորիա:1968 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Անգլերեն ֆիլմեր Կատեգորիա:Ամերիկյան սարսափ ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Paramount Pictures ֆիլմեր Կատեգորիա:Ֆիլմեր վհուկների մասին Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ռոման Պոլանսկու ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան ֆանտաստիկ սարսափ ֆիլմեր Կատեգորիա:Ֆիլմեր դևերի մասին
Բորովիցա (այլ կիրառումներ)
Բորովիցա, կարող է վերաբերել՝
Այասերդաղ
Այասերդաղ, լեռ Հայկական լեռնաշխարհում, Պոնտական լեռնահամակարգում։ Գտնվում է Տրապիզոնի նահանգի Գյումուշխանեի գավառում, Գյումուշխանե քաղաքից մոտ 19 կմ հյուսիս, Զիգանադաղի և Մուրադդաղի միջև։ Լեռան ստորոտում գտնվում են հայկական եկեղեցու ավերակներ ։
Ծանոթագրություններ
Կատեգորիա:Գյումյուշհանեի մարզի լեռներ
Ռիկիշի
Սոլոֆա Ֆատու կրտսեր (Solofa Fatu Jr., ծնվ.՝ հոկտեմբերի 11, 1966), ավելի հայտնի Ռիկիշի և Ֆաթու ռինգային անուններով, սամոա-ամերիկացի պրոֆեսիոնալ ըմբշամարտիկ (ռեստլեր), պրոֆեսիոնալ ըմբշամարտի մարզիչ։ Առավել նշանակալի կարիերա է ունեցել «World Wrestling Entertainment» (WWE) կազմակերպությունում հանդես գալու տարիներին ։ Մեկ անգամ դարձել է միջցամաքային չեմպիոն, երկու անգամ խմբային աշխարհի չեմպիոն և մեկ անգամ WWE-ի խմբային չեմպիոն ։
«WWE»-ում ելույթներ ունենալու տարիներին 1 անգամ նվաճել է WWE միջմայրցամաքային, ինչպես նաև 2 անգամ դարձել WWE աշխարհի թիմային և 1 անգամ WWE միացյալ թիմային վարկածներով չեմպիոն։
2015 թվականին առաջադրվել է WWE փառքի սրահ։
Արտաքին հղումներ
Կատեգորիա:1966 ծնունդներ Կատեգորիա:Հոկտեմբերի 11 ծնունդներ Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:Սամոական ծագման ամերիկացիներ
Լամիյա Աջի Բաշար
Լամիյա Աջի Բաշար (لمياء حجي بشار), եզդի մարդու իրավունքների պաշտպան և ակտիվիստ։ 2016 թվականի հոկտեմբերի 27-ին Նադիա Մուրադի հետ միասին արժանացել է Սախարովի անվան մրցանակի ։
Կենսագրություն
Լամիյա Աջի Բաշարը ծնվել է 1998 թվականին Իրաքի Սինջարի շրջանի Քոչո գյուղում։ 2014 թվականի օգոստոսին Նադիա Մուրադի հետ միասին գերեվարվել է ԻԼԻՊ-ի գրոհայինների կողմից Քոչոյի գրավման ժամանակ և ենթարկվել է սեռական ստրկության ։ Լամիյան փորձ է կատարել նաև ինքնասպան լինելու, սակայն նշվում է, որ նրան խանգարել է իր տերը։ Անգամ իր հուշերում նշում է, որ իր բախտը բերել էր, ի տարբերություն մյուս աղջիկների։ Նրան գնած արաբ գրոհայինը չէր տանջում նրան և չէր ստորացնում ։
Օգնություն ստանալով իր ընտանիքից, ովքեր փրկագին էին վճարել նրա համար, նա փախավ 2016 թվականի ապրիլին՝ արդյունքում վիրավորվելով ականի պայթյունից։ Բժշկական օգնություն է ստացել Գերմանիայում ։ 2016 թվականի հոկտեմբերին Լամիյա Աջի Բաշարը և Նադիա Մուրադը ստացան Սախարովի անվան մրցանակ՝ մարդու իրավունքների պաշտպանության և կանանց իրավունքների առաջնամարտիկ ։
Ծանոթագրություններ
Կատեգորիա:Եզդի իրավապաշտպաններ Կատեգորիա:Կին իրավապաշտպաններ Կատեգորիա:Կանայք Իրաքում
Կոլմենար դե Օրեխա
Կոլմենար դե Օրեխա (Colmenar de Oreja), մունիցիպալիտետ Իսպանիայում, մտնում է Մադրիդ պրովինցիայի մեջ՝ որպես Մադրիդ ինքնավար համայնքի մաս։ Մունիցիպալիտետը գտնվում է Լաս Վեգաս շրջանի կազմի մեջ։ Տարածքը՝ 126,3 կմ²։ Բնակչությունը՝ 8378 մարդ (2011 թվականի տվյալներով)։ 2013 թվականի դեկտեմբերի 26-ից համարվում է Իսպանիայի ազգային ժառանգություն ։
Բնակչություն
Մունիցիպալիտետն ունի 8378 բնակիչ, որից 4.273 տղամարդ, իսկ 4105-ը՝ կին (ըստ 2011 թվականի հունվարի 1-ի Իսպանիայի Ազգային վիճակագրական ծառայության տվյալների)։
Թեև երկրի սոցիալ-տնտեսական վիճակը վատթարացավ 20-րդ դարի առաջին քառորդում, բնակչության քանակով մունիցիպալիտետը համարվում է 3-րդ քաղաքը Ալկալա դե Էնարեսից և Արանխուեսից հետո՝ չհաշված համայնքի կենտրոնը։
Վիտկա (գյուղ, Նովոգորոդսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Նովոգորոդսկի շրջանի բնակավայրեր
Ջերարդո Դոտտորի
Ջերարդո Դոտտորի (Gerardo Dottori, ), իտալացի նկարիչ-ֆուտուրիստ, որը նաև պատկանել է նովեչենտո դպրոցին։
Բալոկ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ջերարդո Դոտտորի
Կյանք և արվեստ
Ջերարդո Դոտտորին 1911 թվականին Հռոմում ծանոթանում է Ջակոմո Բալլայի հետ և նրա ազդեցությամբ 1911-1912 թվականներին միանում է ֆուտուրիստական շարժմանը։ 1914—1915 թվականներին նկարիչը հրապուրվում է |ֆուտուրիստական զանազան ստանդարտներով, զորօրինակ ciclista: 1920 թվականին նա ստեղծում է աբստրակտ նկարների մի ամբողջ շարք՝ հետևելով ֆուտուրիզմի այնպիսի վարպետներին, ինչպիսիք էին Բալլան, Ջինո Սեվերինին և Ումբերտո Բոչչոնին։ Վերջիններս են դեռևս 1912—1913 թվականներին Իտալիայում հարթել աբստրակցիոնիզմի ուղին։ Մեծ ավանդ է թողել նաև Ջակոմոն իտալական ХХ դարաշրջանի զարդարվեստում. այդ նկարչական ուղիներով նա զբաղվում է ամբողջ կյանքի ընթացքում։ 1920-ական թվականներին նկարչի ստեղծագործական կյանքում գլխավոր թեմատիկան դառնում են Երկրի հեռանկարը՝ ուրվագծված երկնքից. այդ ժամանակի ֆուտուրիստական ուղղվածություններից մեկը՝ Aeropittura: Ընդ որում հայտնի չէ, թե Դոտտորին երբևէ բարձրացել է ինքնաթիռով երկինք, թե՝ ոչ։
Երբ Իտալիայում մուտք գործեց ֆաշիզմը, Ջերալդոն, ինչպես և շատ իտալացի ֆուտուրիստներ, ողջունում են նոր կառավարությանը։ 1932 թվականին նկարիչ-ֆուտուրիստ Մարիո Սիրոնիի և Էնրիկո Պրամպոլինիի հետ համատեղ Դոտտորին Հռոմում մասնակցում են մի ցուցահանդեսի՝ «Mostra della Revoluzione Fascista» («Ֆաշիստական հեղափոխական ցուցահանդես»)։ 1934 թվականին նա մի շարք նակարիչների հետ միասին՝ Ֆիլիպպո Տոմազո Մարինետտի, Բենեդետտա Կապպա Մարինետտի, Ֆորտունանտո Դեպերո և Բրունո Մուրանի, անդամագրվում են Մուսոլինիին ծառայող «Manifesto della plastica murale» մանիֆեստին, որպես ագիտացին-պրոպագանդային քարոզիչներ արվեստի բնագավառում։
Երկրորդ համաշխարհային պատերազմի ավարտից հետո նկարիչը շարունակում էր աշխատել ֆուտուրիստական ոճին հարազատ և շարունակեց այդ թեմայով անընդհատ պրոպագանդան։
Արտաքին հղումներ
Կատեգորիա:Իտալացի նկարիչներ
Գուջարաթի օրենսդիր ժողով
Գուջարաթի օրենսդիր ժողով (गुजरात विधान सभा), Հնդկաստանի Գուջարաթ նահանգի երկպալատ օրենսդիր ժողով ։ Գուջարաթի օրենսդիր ժողովն այժմ ունի 182 ընտրված անդամ։ Գուջարաթի օրենսդիր ժողովը անդիպում է Գուջարաթ նահանգի Վիդհան Բհավանում ։
Գուջարաթի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից ։
Արտաքին հղումներ
Կատեգորիա:Գուջարաթի օրենսդիր ժողով Կատեգորիա:Հնդկաստանի նահանգների ստորին պալատներ Կատեգորիա:Ազգային ստորին պալատներ Կատեգորիա:Հնդկաստանի քաղաքականություն Կատեգորիա:Հնդկաստանի կառավարություն Կատեգորիա:1960 հիմնադրումներ
Լիիկյուլա
Լիիկյուլա (Liiküla), գյուղ Էստոնիայի Սաարեմաա նահանգի Մուստյալա շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Մուստյալա շրջանի բնակավայրեր Կատեգորիա:Էստոնիայի գյուղեր
Ազովսկոե (գյուղ, Լենինյան շրջան)
Ազովսկոե (Азовське, Azovskoye), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Հիմնադրվել է 1950 թվականին։
2001 թվականի տվյալներով Ազովսկոե գյուղում բնակվում էր 48 մարդ։ Բնակավայրը զբաղեցնում է 0,28 կմ²։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Լենինյան շրջանի բնակավայրեր Կատեգորիա:Ուկրաինայի գյուղեր Կատեգորիա:1950 թվականին հիմնադրված բնակավայրեր
Սանիտարական ավիացիա
Պատերազմի ժամանակ կազմակերպում է վիրավորների էվակուացիան։ Սանիտարական ավիացիայի կայանները համալրված են նաև միջին բուժաշխատողներով, ապահովված փոքր (մինչև 5 տեղ), միջին (6—30 տեղ) և մեծ (ավելի քան 30 տեղ) ինքնաթիռներով։
Կատեգորիա:Ավիացիոն բժշկություն Կատեգորիա:Սանիտարական ավիացիա Կատեգորիա:Շտապ օգնություն
Վտանգված ազգերի համար ընկերակցության հայկական համագործակցության խմբակ
Վտանգված ազգերի համար ընկերակցության հայկական համագործակցության խմբակ, ստեղծվել է 1979 թվականին, Բեռլինում։ Վտանգված ազգերի համար ընկերակցությունը իրավապաշտպան հայտնի կազմակերպություն է, որը զբաղվում է փոքր ազգերի ռասայական, կրոնական, քաղաքական խնդիրներով, նրանց շահերի պաշտպանությամբ։
Գործունեությունը
Խմբակը հիմնականում հանդես է գափս Հայ դատի պաշտպանությամբ, ձգտում Գերմանյիայի հասարակայնությանը պարզաբանել հարցի էությունը, մերկացնել թուրքական իշխանությունների և քարոզչության կեղծարարությունը Հայկական հարցում։ Խմբակի ներկայացուցիչները մասնակցել են 1984 թ. Փարիզում կայացած ժողովուրդների մշտական ատյանի նստաշրջանին (ընդունել է Հայոց ցեղասպանությունը դատապարտող որոշում), 1985 թ. Վիեննայում գումարված «ճնշված ժողովուրդները Թուրքական Հանրապետությունում» փորձագետների գիտաժողովին, 1990 թ. Երևանում կայացած Մեծ Եղեռնի 75-ամյակին նվիրված գիտաժողովին։ Վտանգված ազգերի համար ընկերակցության հրատարակած պաշտոնական հանդեսի էջերում տպագրվել են Հայ դատին, իսկ վերջին տարիների ընթացքում՝ նաև արցախյան խնդրին վերաբերող բազմաթիվ նյութեր։
Կատեգորիա:Գերմանիայի կազմակերպություններ
Ազգային ուսումնասիրաց միացյալ վարժարան
Ազգային ուոումնասիրաց միացյալ վարժարան, հիմնվել է 1933 թվականին, Քեսաբում։ 1938-1958 թվականին եղել է 8-ամյա, 1958-1963 թվականներին՝ 7-ամյա, ապա՝ 6-ամյա։ 1961 թվականին տեղափոխվել է նոր շենք։ Ունի մանկապարտեզ, նախակրթարան, «Սարդարապատ» սրահ։ Աշակերտների թիվը՝ 167 (2001 թվական)։ Հովանավորում է Բերիո թեմի ազգային առաջնորդարանը։
Կատեգորիա:Սիրիայի հայկական դպրոցներ Կատեգորիա:Նորագույն շրջանի հայկական դպրոցներ
Քրիս Նոթ
Քրիս Նոթ (Chris Noth, ), ամերիկացի դերասան է։ Առավել հայտնի է դարձել՝ խաղալով միստեր Բիգի դերը Սեքսը մեծ քաղաքում սերիալում։ Ինչպես նաև Հիլարի Դաֆֆի հետ խաղացել է Իդեալական տղամարդ ֆիլմում։ Դերասանն ունի էլզասյան ծագում։ Քրիսը սովորել է Յեյլի համալսարանում։
Հղում
Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Ամերիկացիներ իռլանդական ծագմամբ Կատեգորիա:ՊՍՎ Էյնդհովենի ֆուտբոլիստներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի սցենարիստներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի կինոպրոդյուսերներ
Վերհիշում (ֆիլմ)
«Վերհիշում» (Rememory), 2017 թվականի ամերիկյան գիտաֆանտաստիկ ֆիլմ, որի ռեժիսորը Մարկ Պալանսկին է։ Ֆիլմի գլխավոր դերերում հանդես են եկել Փիթեր Դինքլեյջը, Ջուլիա Օրմոնդը, Մարտին Դոնովանը և Հենրի Յեն Քյուսիկը։ Պրեմիերան կայացել է 2017 թվականի հունվարի 25-ին «Սանդենս» կինոփառատոնում ։ 2017 թվականի օգոստոսի 24-ին հասանելի է դարձել Google Play-ում ։
Սյուժե
Սեմը (Փիթեր Դինքլեյջ) և նրա եղբայրը՝ ռոք երաժիշտ Դեշը (Մեթ Էլիս), գիշերը վերադառնալով բարից, ավտովթարի են ենթարկվում՝ բախվելով մեկ այլ ավտոմեքենայի։ Դեշն ստանում է ծանր վնասվածքներ և մահանում՝ մահվանից առաջ եղբորն ասում ինչ-որ բան, որը Սեմը չի հասկանում։
Պատահարից մեկ տարի անց, գիտնական Գորդոն Դանը կոնֆերանսի ժամանակ ներկայացնում է «Մնեմո» անունը (Mnemo) կրող յուրօրինակ սարքավորումը, որը հնարավորություն է տալիս տեսագրել և վերարտադրել մարդու հիշողությունները։ Մեծ էկրանի վրա Դանը ցույց է տալիս, այսպես կոչված, փորձառնական խմբի անդամների հիշողությունները։ Այդ նույն օրը Գորդոնը տարօրինակ կերպով մահանում է։ Սեմ Բլումը, որը ներկա էր եղել կոնֆերանսին, փորձում է պարզել նրա մահվան հանգամանքները։ Կասկածյալ են դառնում փորձառնական խմբի անդամները և «Cortex» ընկերության ղեկավար Լոութոնը, որը ֆինանսավորել է Դանի հետազոտությունները։
Արտադրություն
2012 թվականի մարտի 27-ին հայտարարվել է, որ ֆիլմի գլխավոր դերերում հանդես են գալու Քեթրին Օ’Հարան և Փիթեր Դինքլեյջը ։ Հետագայում Օ’Հարան դուրս է մնացել նախագծից և նրան փոխարինել է Ջուլիա Օրմոնդը ։ Ֆիլմի նկարահանումներն սկսվել են 2016 թվականի հունվարի 25-ին և ավարտվել՝ 2016 թվականի փետրվարի 22-ին ։
Ծանոթագրություններ
Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ֆանտաստիկ ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Դետեկտիվ ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Թրիլեր ֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆիլմեր Կատեգորիա:Կանադական ֆիլմեր Կատեգորիա:2017 դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Կանադական դրամա ֆիլմեր Կատեգորիա:2010-ականների դրամա ֆիլմեր
Cuz I Love You
«Cuz I Love You», ամերիկացի երգչուհի Լիզզոյի երրորդ ստուդիական ալբոմ։ Թողարկվել է 2019 թվականի ապրիլի 19-ին Atlantic Records լեյբլում։ Ալբոմի աջակցությամբ թողարկվել է երկու սինգլ՝ «Juice» և «Tempo»։ Ալբոմի դելյուքս-տարբերակում տեղ է գտել 2017 թվականին լույս տեսած և 2019 թվականին Billboard Hot 100-ը գլխավորած «Truth Hurts» երգը։
Ալբոմը հասավ 4 հորիզոնականի Billboard 200 հիթ-շքերթում և ստացավ RIAA-ի ոսկե սերտիֆիկատ ։
Ալբոմը ճանաչվել է տարվա լավագույն Ալբոմ Soul Train Music Awards մրցանակաբաշխության ժամանակ։ Նաև առաջադրվել Է People's Choice Awards և «BET Hip Hop Awards» մրցանակների համար որպես Տարվա ալբոմ, բացի այդ, նա ստացել է «Գրեմմի» մրցանակի անվանակարգեր՝ որպեստարվա լավագույն ալբոմ և որպես լավագույն ժամանակակից ուրբան-ալբոմ ։
Ծանոթագրություններ
Կատեգորիա:Երաժշտական ալբոմներ Կատեգորիա:2019 ալբոմներ
Բարան դի Կոկայս
Բարան դի Կոկայս (Barão de Cocais), համայնք Բրազիլիայում՝ Մինաս Ժերայս նահանգի կազմում։ Գտնվում է Բելու Օրիզոնտի նահանգում։ Մտնում է Իտաբիրա գավառի կազմի մեջ։ Բնակչությունը կազմում է 25 333 մարդ՝ 2005 թվականի տվյալներով։ Գրավում է 340,675 կմ2 տարածք։ Բնակչության խտությունը կազմում է՝ 74,4 մարդ/կմ2։
Պատմություն
Քաղաքը հիմնադրվել է 1704 թվականի օգոստոսի 29-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
(6022) Ջյուրո
(6022) Ջյուրո (Jyuro), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 26-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,236025 ա. մ., առավելագույնը մոտենում է 2,1095 ա. մ. հեռավորության վրա և հեռանում 2,3626 ա. մ. ։ Արեգակի շուրջ մեկ ամբողջական պտույտ է կատարում 1221,28 երկրային օրվա ընթացքում, իր ուղեծրով շարժվելով միջինում 0,294774 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,62° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սևերնայա (գյուղ, Ստերլիտամակսկի շրջան)
Սևերնայա (Северная, Северная), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 340 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Հիգասիոսակա
Հիգասիոսակա (東大阪市), Ճապոնիայի Օսակա պրեֆեկտուրայում գտնվող կենտրոնական քաղաք։ Ավանի մակերեսը կազմում է 61,81 կմ², բնակչությունը՝ 504 198 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 8157,22 մարդ/կմ²։
Աշխարհագրական դիրք
Հիգասիոսակա քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Օսակա, Դայթո, Յաո, Իկոմա քաղաքները և Հեգուրի ավանը։
Բնակչություն
Քաղաքի բնակչությունը կազմում է 504 198 մարդ (2014 թվականի օգոստոսի 1-ի տվյալների համաձայն), իսկ խտությունը՝ 8157,22 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Սիմվոլիկա
Հիգասիոսակա քաղաքը խորհրդանշող ծառ է համարվում կամֆորայի ծառը, ծաղիկ՝ ճապոնական ծիրանենու ծաղիկը ։
Արտաքին հղումներ
Կատեգորիա:Ճապոնիայի քաղաքներ
Դեյցիա խորդուբորդ
Դեյցիա խորդուբորդ, դրախտավարդազգիների ընտանիքի, դեյցիա ցեղի բույս։
Նկարագրություն
Տերևաթափ թուփ է՝ մինչև 2,5 մետր բարձրությամբ։ Ընձյուղները մազմզուկապատ են։ Կեղևը կարմրագորշավուն է կամ մոխրագորշավուն, հետագայում անջատվում է բարակ շերտերով։ Տերևները երկարավուն ձվաձև են, 3-9 սմ երկարությամբ, ծաղկաբույլերն ուղղաձիգ, նեղ հուրաններ են, 6-12 սմ երկարությամբ։ Ծաղիկները սպիտակ են կամ թեթևակի վարդագույն, 1,5 սմ տրամագծով։ Պտուղը չոր տուփիկ է։ Ծաղկում է հունիսից-հուլիս, պտուղները հասունանում են հոկտեմբեր-նոյեմբեր ամիսներին։
Տարածվածություն
Տարածված է Ճապոնիայում և Չինաստանում։ Հայաստան է ներմուծված 1950 թվականին, մշակվել է Երևանում և Վանաձորում։ Ներկայումս լավ է հարմարվել մեր հանրապետության ստորին և միջին լեռնային գոտիների պայմաններում, առատորեն ծաղկում և պտղաբերում է։ Բարձր լեռնային շրջաններում խիստ ցրտահարվում է։ Առանձնապես բարձր են գնահատվում լիաթերթիկ այլատեսակները։ Արագ է աճում, լուսասեր է, պահանջկոտ հողի նկատմամբ, խոնավասեր, սակայն լավ է դիմանում կարճատև երաշտին։
Կիրառություն
Խորհուրդ է տրվում օգտագործել դեկորատիվ խմբերում, որպես մենաթուփ, երկարատև ծաղկող այգիներում։ Գազադիմացկունության շնորհիվ կարելի է մշակել նաև արդյունաբերական ձեռնարկությունների բակերում։ Հեշտությամբ է բազմանում սերմերով և թփի բաժանման միջոցով ։
Ծանոթագրություններ
Կատեգորիա:Դրախտավարդազգիներ
Don’t Let Me Be the Last to Know
«Don’t Let Me Be the Last to Know», ամերիկացի երգչուհի Բրիթնի Սփիրսի երկրորդ Oops!... I Did It Again ստուդիական ալբոմի չորրորդ և վերջին սինգլը, որը թողարկվել է 2001 թվականի մարտի 5-ին «Jive Records» լեյբլի կողմից։
«Don’t Let Me Be The Last To Know» երգը գրել են երաժշտական պրոդյուսեր Ռոբերտ Լանգոմի և քանթրի երգչուհի Շանայա Թվեյնը։ Պրոդյուսերը եղել է Ռոբերտ Լանգը։ Այս ստեղծագործությունում Սփիրսը իր սիրեցյալին ասում է, որ նա չի ցանկանում իմանալ իր զգացմունքների մասին այլ մարդկանցից և որ ինքը պետք է ամեն ինչ պատմի նրան։ «Don’t Let Me Be The Last To Know»-ն ընդգրկված է միայն «Greatest Hits: My Prerogative» ալբոմի բրիտանական տարբերակում։ Մյուս բոլոր երկրներում ալբոմի երգը բացակայում է, ինչպես նաև Սփիրսի «From the Bottom of My Broken Heart» բալադը։
Երաժշտական հոլովակ
Տեսահոլովակի ռեժիսորը Հերբ Ռիտսն է։ Նկարահանումներն անցկացվել են Ֆլորիդա նահանգի Քի Բիսկեյն կղզում։
Տեսանյութը սկսվում է այն պահով, երբ Բրիթնին և նրա երիտասարդը ընկերը (որի դերը խաղացել է ֆրանսիացի սուպերմոդել Բրիս Դերանդը) պառկած են ցանցաճոճի վրա։ Այնուհետև ցուցադրվում են տեսարաններ, որոնցում Սփիրսը գրկախառնվում է սիրեցյալի հետ խարույկի մոտ և լողափում։ Տեսահոլովակի երկրորդ մասում Սփիրսը ցուցադրված է ծառի վրա նստած, մինչդեռ նրա սիրեցյալը փորձում է հասնել նրան։ Կան նաև տեսարաններ, որոնցում Սփիրսը վազում է ափին, իսկ սիրեցյալը նրա հետևից։
Տեսահոլովակը դարձել է TRL հիթ, ինչպես և Սփիրսի նախորդ տեսահոլովակները։ Տեսահոլովակը Billboard Music Award-ում առաջադրվել է մեծահասակների համար Լավագույն երաժշտական տեսահոլովակ անվանակարգում (Best Adult Contemporary Clip)։
«Don’t Let Me Be The Last To Know» YouTube-ի տարբերակով։
Երգի ներկայացումը հիթ-շքերթներում
Don’t Let Me Be The Last To Know-ը դարձել է Սփիրսի առաջին անհաջող սինգլը, քանի որ երգն այդպես էլ չի հայտնվել Billboard Hot 100 հիթ-շքերթում։ Bubbling Under Hot 100 Singles հիթ-շքերթում սինգլը հասել է տասներկուերորդ հորիզոնականին, ինչը համարժեք կլիներ Billboard Hot 100-ի 112 համարին, եթե դրանում լիներ ավելի քան 100 հորիզոնական։ Պատճառներից մեկը, թե ինչու Don’t Let Me Be The Last To Know սինգլը ձախողվել է, կարող է համարվել այն փաստը, որ այն չի թողարկվել որպես առևտրային սինգլ, և, հետևաբար, չի ունեցել բարձր վաճառք (վաճառքը Billboard-ի աղյուսակում ռոտացիայի հիմնական չափանիշներից մեկն է)։
Սինգլը Top 40 radio հիթ-շքերթում նույնպես ձախողվել է. այն չի ընդգրկվել ոչ Top 40 Tracks-ում, ոչ Rhythmic Top 40-ում։
Սակայն, ազգային հիթ-շքերթներում սինգլը հաջողություն է ունեցել, հատկապես Հարավային Ամերիկայի երկրներում՝ Արգենտինայում և Բրազիլիայում։
Ավստրալիայում առևտրային թողարկումը չեղյալ է հայտարարվել վերջին պահին, և սինգլի սկավառակները ավելացվել են ալբոմին և վաճառվել են որպես ռեմիքսների բոնուսային սկավառակ։
Don’t Let Me Be The Last To Know երգը Մեծ Բրիտանիայում ունեցել է չափավոր հաջողություն՝ 67 000 օրինակ վաճառքով հասնելով 12-րդ հորիզոնականին UK Singles Chart հիթ-շքերթում ։
Ծանոթագրություններ
Կատեգորիա:Բրիթնի Սփիրսի երգեր Կատեգորիա:2001 սինգլներ
Վարդգես Ավագյան
Վարդգես Հայկի Ավագյան, հայ քանդակագործ։
Կենսագրություն
1954 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։ 1957 թվականից մասնակցել է ցուցահանդեսների ։
Մատենագրություն
Художники Урала (Альбом), Л., 1963 г.
Ծանոթագրություններ
Կատեգորիա:Հայ քանդակագործներ
Բեքենդ
Բեքենդ, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բորովոյ (այլ կիրառումներ)
Բորովոյ, կարող է վերաբերել՝
Ազախ (այլ կիրառումներ)
Ազախ անվանումը կարող է վերաբերել Արևմտյան Հայաստանի հետևյալ գյուղերին.
Էդվին Քեմերեր
Էդվին Ուոլթեր Քեմերեր (Edwin Walter Kemmerer, ), ամերիկացի տնտեսագետ, Փրինսթոնի համալսարանի վաստակավոր պրոֆեսոր, 1926 թվականին Ամերիկյան տնտեսական ասոցիացիայի նախագահ, հայտնի է որպես «Դրամական դոկտոր»։
Կենսագրություն
Էդվինը ծնվել է 1875 թվականի հունիսի 29-ին, Փենսիլվանիա նահանգի Սքրանթոն քաղաքում։ Էդվինն ուներ երեք կրտսեր եղբայր՝ Ֆրանկը, Ռոյը և Արթուրը և մեկ քույր՝ Ջեսսին։ 1890 թվականին ընտանիքը տեղափոխվել է 16 մղոն հյուսիս՝ Ֆակտորիվիլ։ Էդվինը հաճախել է Կիստոունի ակադեմիայի մասնավոր դպրոց} ։
1899 թվականին Կեմմերերը գերազանցությամբ ավարտել է արվեստի բակալավրի կոչումը՝ Ուեսլեյան համալսարանի պրոֆեսոր Ուիլարդ Քլարկ Ֆիշերի ղեկավարությամբ և եղել է Ֆի Բետա Կապա և Դելտա Կապա Էփսիլյոն ընկերությունների անդամ։ 1903 թվականին նա ստացել է իր դոկտորական կոչումը Կոռնելի համալսարանում՝ պրոֆեսոր Ջերեմի Ջենքսի ղեկավարությամբ։ 1926 թվականին դարձել է իրավագիտության դոկտոր ։
Դասախոսական գործունեությունը սկսել է Կոռնելի համալսարանում՝ 1899-1901 թվականներին լինելով տնտեսագիտության և ֆինանսների ամբիոնի աշխատակից, 1901-1903 թվականներին՝ Պերդյու համալսարանի տնտեսագիտության և պատմության դասախոս։ 1906 թվականից Կոռնելի համալսարանում եղել է պրոֆեսորի օգնական, դասավանդելով բանկային գործ, ԱՄՆ տնտեսության և ֆինանսական պատմության հիմունքներ։ 1909 թվականից Կոռնելի համալսարանում եղել է տնտեսագիտության և ֆինանսների պրոֆեսոր, իսկ 1912 թվականից՝ Փրինսթոնի համալսարանում տնտեսագիտության և ֆինանսների պրոֆեսոր, 1928 թվականից՝ Ուոքերի անվան միջազգային ֆինանսների ամբիոնի պրոֆեսոր և 1928-1943 թվականներին՝ Փրինսթոնի համալսարանի Միջազգային ֆինանսների բաժնի տնօրեն։ 1943 թվականից Փրինսթոնի համալսարանի վաստակավոր պրոֆեսոր է ։
Իր «Դրամական և վարկային գործիքները և դրանց կապն ընդհանուր գնի հետ» ատենախոսության շնորհիվ 1903 թվականին Ֆիլիպինների նահանգապետ Ուիլյամ Տաֆտի կողմից նշանակվել է Ֆիլիպինների Ամերիկյան հանձնաժողովի ֆինանսական խորհրդատու։ 1904-1906 թվականներին եղել է Ֆիլիպինների արժույթների բաժնի պետը, որտեղ մշակել է օրինագծերի պլան, որն ապահովում է ոսկու ստանդարտի համակարգը, փոստային-խնայողական համակարգի կազմակերպումը և երկրում գյուղատնտեսական բանկի ստեղծումը։ 1917 թվականին եղել է Մեքսիկայի կառավարության խորհրդականը, իսկ 1919 թվականին՝ Գվատեմալայի կառավարության խորհրդականը, 1923 թվականին և 1930 թվականին՝ Կոլումբիայի, 1925 թվականին՝ Չիլիի, 1926 թվականին՝ Լեհաստանի, 1926-1927 թվականներին՝ Էկվադորի, 1927 թվականին՝ Բոլիվիայի, 1929 թվականին՝ Չինաստանի, 1931 թվականին՝ Պերուի, ինչի շնորհիվ ստացել է «Դրամական դոկտոր» մականունը։ 1934 թվականին նշանակվել է Հայնս Կեմմերերի հանձնաժողովի համանախագահ, որը ստեղծվել է Թուրքիայում բարեփոխումներ իրականացնելու համար։ 1922 թվականին Կեմմերերը ծառայել է որպես Հարավային Ամերիկայի Միացյալ Նահանգների առևտրի հարցերով հանձնակատար։ 1924-1925 թվականներին եղել է Դաուեսի կոմիտեի անդամ՝ որպես արժութային և բանկային գործի փորձագետ, պատրաստել է գերմանական Ռեյխսբանկի վերակազմավորման և գերմանական արժույթի կայունացման ծրագիր ։
Քեմերերը 1903 թվականից եղել է Աերիկյան տնտեսական ասոցիացիայի անդամ, իսկ 1926 թվականին՝ նախագահ, 1907-1910 թվականներին Economic Bulletin ամսագրի գլխավոր խմբագիրը, 1911-1913 թվականներին՝ The American Economic Review նոր անվանումով ամսագրի խմբագրական խորհրդի անդամ, 1936-1945 թվականներին՝ դրամավարկային քաղաքականության հարցերով Տնտեսագետների ազգային կոմիտեի նախագահ, Ամերիկյան վիճակագրական ասոցիացիայի անդամ և փոխնախագահ, Ամերիկյան արվեստների և գիտությունների ակադեմիայի անդամ, Ամերիկյան փիլիսոփայական ընկերության անդամ, Միջազգային հարաբերությունների խորհրդի անդամ, Ուեսլեյան համալսարանի և Սքրանթոն-Քիստոուն քոլեջի հոգաբարձու և Թուրքիայում Ռոբերտ քոլեջի անդամ ։
Քեմերերը 1933 թվականին Օգլթորփի համալսարանից, 1933 թվականին Ռատգերսի համալսարանից, 1926 թվականին Ուեսլեյան համալսարանից, 1928 թվականին Օքսիդենտալ քոլեջից, 1935 թվականին Կոլումբիայի համալսարանից, 1927 թվականին Էկվադորի Կենտրոնական համալսարանից ստացել է պատվավոր կոչումներ։ «1916 թվականի Փրինսթոնի դասի» պատվավոր անդամ է։
Կեմմերերը մահացել է 1945 թվականի դեկտեմբերի 16-ին 70 տարեկան հասակում ։
Ընտանիք
Քեմերերն ամուսնացել է 1901 թվականի դեկտեմբերի 24-ին Ռեյչել Դիկելի հետ։ Նրանք ունեցել են որդի՝ Դոնալդ Լորենցոն և դուստր՝ Ռութ Կ. Դորֆ Կեմմերերը ։
Ծանոթագրություններ
Կատեգորիա:Ամերիկացի տնտեսագետներ Կատեգորիա:Փրինսթոնի համալսարանի շրջանավարտներ Կատեգորիա:Ամերիկացի ֆինանսիստներ Կատեգորիա:Ամերիկայի արվեստների և գիտությունների ակադեմիայի անդամներ
Աստերոիդների ցանկ (27201-27300)
Աստերոիդների ցանկ (27101-27200) * Աստերոիդների ցանկ * Աստերոիդների ցանկ (27301-27400)
Էգլեն (Վերին Պրովանսի Ալպեր)
Էգլյոն (Aiglun, Aiglun), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Մեզել կանտոնի կազմի մեջ։ Կոմունայի շրջանը՝ Դին լե Բեն։
Համայնքի INSEE կոդ՝ 04054։
Պատմություն
Համայնքի անունը ծագել է լատինական aquila («արծիվ») և գալլական dunum («բարձրություն») բառերից, կամ նշանակում է «արծվային բարձրություն». 1195 թ. փաստաթղթերի մեջ անունը կհանդիպի Aiglezino, իսկ 1319 թ. փաստաթղթերում Aygladunoձևերով.
Համայնքի կազմը
Բացի իսկական Էգլյոն գյուղի, համայնքում կա նաև 4 ագարակներ։
Արտաքին հղումներ
Կատեգորիա:Ֆրանսիայի համայնքներ
Բատալնոե
Բատալնոե (Батальне, Arma Eli), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Բնակավայրը նախկինում նաև անվանվել է Արմա-Էլի։
2001 թվականի տվյալներով Բատալնոե գյուղում բնակվում էր 1 476 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Լենինյան շրջանի բնակավայրեր Կատեգորիա:Ուկրաինայի գյուղեր
Լիիկվա
Լիիկվա (Liikva), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 413 մարդ։
Արտաքին հղումներ
Կատեգորիա:Էստոնիայի Հարյումաա նահանգի Հառկու շրջանի բնակավայրեր Կատեգորիա:Էստոնիայի գյուղեր
Գրքույկ
Գրքույկ, բրոշյուր (brochure), ոչ մեծ ծավալի տպագիր տեղեկատվական փաստաթուղթ (միջազգային պրակտիկայում ոչ պակաս 5 և ոչ ավելի 48 էջ)։ Տպագիր պրոպագանդայի ձևերից։ Առաջիև գրքույկները երևան են եկել Ռեֆորմացիայի դարաշրջանում, լայնորեն տարածվել 1789 թվականի ֆրանսիականհեղափոխության ժամանակ։
Կատեգորիա:Գրքեր ըստ տեսակի
Բորովսկոյ գյուղական խորհուրդ (այլ կիրառումներ)
Բորովսկոյ գյուղական խորհուրդ, կարող է վերաբերել՝
Դիլդո (Կանադա)
Պատմություն
Ներկայիս Դիլդոյի տարածքը բնակեցված է եղել առնվազն մեր դարաշրջանից առաջ 3-րդ հազարամյակից ծովային արխայական մշակույթի ներկայացուցիչների կողմից։ Դորսեթի մշակույթի հետքեր են հայտնաբերվել, որոնք թվագրվում են մ.թ. 8-րդ դարով։ 1613 թվականին այս վայրում բնակվում էին բեոտուկի ցեղի հնդկացիները, որոնց հետ կապի մեջ է մտել հետազոտող Հենրի Կրաուտը։ Դիլդո բնակավայրը հիմնադրվել է 18-րդ դարի վերջին կամ 19-րդ դարի սկզբին։ Նրա բնակիչները զբաղվել են Տրինիտի ծոցի ծովային ռեսուրսների մշակմամբ. նրանք արդյունահանում էին ձողաձուկ, մաշկոտանիներ։
1874 թվականին Դիլդոյի բնակչությունը կազմում էր 337 մարդ ։
1878 թվականին Դիլդոյում կառուցվել է առաջին եկեղեցին, որը տեղավորում էր 250 հավատացյալ։ 1964 թվականին բացվել է երկրորդ, ավելի մեծ եկեղեցին ։
2011 թվականի մարդահամարի համաձայն՝ Դիլդոյում ապրում է 1198 մարդ։
Անվանում
Տարածքը, որտեղ տեղակայված է գյուղը, Դիլդո անունով հայտնի է առնվազն 1711 թվականից, չնայած այս բառի ծագումը պարզ չէ։ Հավանական բացատրությունը՝ Տրինիտի ծոցը, որի ափին բնակավայր է գտնվում, իր գրեթե ճիշտ ձևով շատ նման է փորձանոթի, որը անգլալեզու երկրներում նախկինում անվանում էին dildo glass: 1711 և 1775 թվականներին Դիլդոու (Dildoe) անվանումը քարտեզներում գրանցվում է բնակավայրից արևմուտք մոտ մեկ կիլոմետր հեռավորության վրա գտնվող փոքրիկ կղզու համար։
Հնարավոր է, որ այս վայրին անուն է տվել Ջեյմս Կուկը, որը այդ տարածաշրջանում քարտեզագրող է եղել 1758-1762 թվականներին, իսկ նրա կենսագիրների որոշ հայտարարությունների համաձայն՝ Կուկը երբեմն տարօրինակ հումորի զգացումով էր տարբերվում՝ անվանելով իր կողմից հայտնաբերված աշխարհագրական օբյեկտները ։
20-րդ դարում տեղի են ունեցել մի քանի արշավներ «անպատշաճ անվանումը» փոխելու համար, բայց բոլորը ձախողվել են ։
Ծանոթագրություններ
Կատեգորիա:18-րդ դարում հիմնադրված բնակավայրեր
Այնտեղ, ուր սիրտն է (ֆիլմ)
Այնտեղ, ուր սիրտն է (Where the Heart Is), Բիլլի Լետտսի վեպի հիման վրա նկարահանված ֆիլմ։
Սյուժե
17-ամյա հղի աղջիկ Նովալին Տենեսին գնում է Կալիֆորնիա իր ընկերոջ հետ։ Բայց մի փոքր քաղաքում Սեկվոյում տղան որոշում է թողնել իր ընկերուհուն Վոլ-Մարտ խանութի մոտ։ Նովալիի մոտ գումար չկա և նա էլ ոչինչ չի կարողանում անել։ Աղջիկը գտնում է յուրահատուկ ելք։ Նա թաքնվում է խանութում և ապրում է այնտեղ գաղտնի այնքան ժամանակ մինչև որ ծնվում է իր երեխան։ Նովալին աղջկան անվանում է Ամերիկուս և որոշում է մեծացնել նրան Սեկվոյում, որտեղ շատ են տարօրինակ, բայց բարի մարդիկ․․․
Տեպանյան
Տեպանյան, հայկական ազգանուն, առաջացել է Ստեփան, Տեփան բառերից  ։
Արտաքին հղումներ
Տեպանյան
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ Կատեգորիա:Ազգանուններ
Բորովցի (այլ կիրառումներ)
Բորովցի, կարող է վերաբերել՝
Վիտյազ (գյուղ, Խասանսկի շրջան)
Վիտյազ (Витязь), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 50 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1885 թվականին հիմնադրված բնակավայրեր Կատեգորիա:Ռուսաստանի Պրիմորիեի երկրամասի Խասանսկի շրջանի բնակավայրեր
Բրհուրիկ
Բրհուրիկ, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բորչալա (այլ կիրառումներ)
Բորչալա, կարող է վերաբերել՝
Սևերնի (գյուղ, Աբզելիլովսկի շրջան)
Սևերնի (Северный, Северный), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 315 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Աղվանդաղ
Աղվանդաղ, լեռնաշղթա Կոտուրի լեռնահամակարգում, Ուրմիա լճի հյուսիսարևմտյան կողմում ։
Ծանոթագրություններ
Կատեգորիա:Իրանի լեռնաշղթաներ Կատեգորիա:Արևմտյան Ադրբեջան
Հովհաննես Օհանյան
Հովհաննես Գրիգորի Օհանյան, իրանահայ ռեժիսոր, սցենարիստ, գյուտարար և բժիշկ։ Իրանի կինեմատոգրաֆիայի հիմնադիրն է և պարսկական առաջին լիամետրաժ կինոնկարի ստեղծողը։
Կենսագրություն
Հովհաննես (Ավանես) Օհանյանը ծնվել է 1896 թվականին (այլ տվյալներով` 1900 թվականին), Իրանի Մաշհադ քաղաքում (այլ տվյալներով` Աշխաբադում)։ Մանկության տարիներին տեղափոխվել է Ռուսաստան։ 1919 թվականին ուսանել է առևտրային գործ` Տաշքենդում գտնվող կոմերցիոն քոլեջում, իսկ Աշխաբադում` իրավաբանություն։ Այնուհետև, 1920 թվականին, Մոսկվայում հաճախել է կինոարվեստի դասընթացների։ 1925 թվականին վերադարձել է Իրան և 1930 թվականին, Թեհրանում հիմնել կինոդերասանի դպրոց ։ Նույն թվականին նկարահանել է իրանական առաջին լիամետրաժ «Աբին և Ռաբին» կինոնկարը` Պատ և Պատաշոն զույգի օրինակով։ Նա հանդես էր եկել որպես` սցենարիստ, ռեժիսոր և դերասան։ Կինոնկարը քննադատների և հանդիսատեսի կողմից ստացել է դրական արձագանք։ Դժբախտաբար ֆիլմը չի պահպանվել։ Նրա միակ օրինակը, թողարկվելուց երկու տարի անց, հրդեհի ժամանակ այրվել է Թեհրանի առաջին կինոթատրոններից մեկում։
1947 թվականին վերադարձել է Իրան, սակայն կինոյում աշխատելու նրա ջանքերն ապարդյուն են անցել։ Հովհաննես Օհանյանը հեղինակ է բազմաթիվ գրական ստեղծագործությունների` սցենարների և թատերական դրամաների։ Տիրապետում էր յոթ լեզուների։
Անձնական կյանքը
Հովհաննես Օհանյանը ամուսնացել է երկու անգամ։ Առաջին կինը Զեմմա Կատչաուրն էր, իսկ երկրորդը` Աշրաֆ Քարիմզադեն։ Ուներ երեք երեխա։
Հովհաննես Օհանյանը մահացել է 61 տարեկանում, Թեհրանում, թշվառության մեջ և բոլորից մոռացված։ Թաղված է Թեհրանի հայկական գերեզմանատանը։